BOSNA I HERCEGOVINA

FEDERACIJA BOSNE I HERCEGOVINE

SREDNJOBOSANSKI KANTON 

OPĆINSKI SUD U TRAVNIKU 

Broj: 51 0 Ip 167432 19 Ip 

Travnik, 23.01.2023. godine

Općinski sud u  Travniku, sudac Davor Cilenšek, u izvršnom postupku tražitelja izvršenja ZIRAAT BANK BH d.d. Sarajevo, sa sjedištem u Sarajevu, koga zastupa punomoćnik Edisa Peštek Zorlak, advokat iz Sarajeva, protiv izvršenika 1. PORCINI d.o.o. Travnik, sa sjedištem u Travniku, Ulica Lagerska bb, koga zastupa direktor društva, Mevludin Švraka i 2. Mevludin Švraka iz Travnika, Ulica Varošluk bb, zbog izvršenja radi naplate novčanog potraživanja, vrijednost spora 993.243,54 KM donio je van ročišta, dana 10.4.2023. godine slijedeći

Z A K L J U Č A K

I. ODREĐUJE SE TREĆE ROČIŠTE za javnu prodaju nekretnine izvršenika upisane u kč.br. 368/14, pod oznakom “Luka, ukupne površine 632 m2,  upisane u ZK ul. broj 1 k.o. NP_Varošluk, koja je upisana kao vlasništvo izvršenika Mevludin Švraka sa dijelom 1/1.. 

II. Prodaja predmetne nekretnine, koja će se izvršiti usmenim javnim nadmetanjem, se određuje za dan 16.5.2024. godine, sa početkom u 10,00 sati, u zgradi ovog suda, ured broj 61. 

III. Vrijednost nekretnine izvršenika iz tačke I ovog zaključka utvrđena je na osnovu nalaza i procjene stalnog sudskog vještaka iz oblasti građevinske struke, Danijela Torlića iz Travnika od 10.11.2020. godine, u iznosu  od 171.541,40 KM.  

IV. Na trećem ročištu za javno nadmetanje nekretnina iz tačke I ovog zaključka nekretnine mogu biti prodane bez ograničenja najniže cijene u odnosu na utvrđenu vrijednost isključivo uz prethodno pribavljenu saglasnost Porezne uprave F BiH. Ako Porezna uprava F BiH uskrati saglasnost za predloženu cijenu nižu u odnosu na utvrđenu vrijednost, dužna je sudu predložiti realnu vrijednost za koju nekretnine mogu biti prodate na trećem ročištu u roku 15 dana od dana prijema zahtjeva za davanje saglasnosti za prodajnu cijenu. 

V. Poreze i takse u vezi prodaje snosi kupac.

VI. Na javnoj prodaji mogu učestvovati sve pravne i fizičke osobe, osim osoba navedenih u članu 88. Zakona o izvršnom postupku, a dužna su prije ročišta za prodaju na ime osiguranja uplatiti iznos od jedne desetine određene vrijednosti nepokretnosti, s tim što osiguranje ne može iznositi više od 10.000,00 KM, i prije početka ročišta sudu su dužni predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod UniCredit banke, Filijala Travnik, račun broj: 3389002208351383.

VII. Od polaganja osiguranja oslobođen je tražitelj izvršenja. 

VIII. Kupac je dužan položiti cijenu u roku od 15 dana, od dana objavljivanja zaključka o prodaji nekretnine najpovoljnijem ponuđaču. 

IX. Ako kupac u određenom roku ne položi prodajnu cijenu, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom najpovoljnijem ponuđaču, koji treba da, u roku koji odredi sud, a koji ne može biti duži od 30 dana od dana prijema tog zaključka, deponuje prodajnu cijenu. Ukoliko i drugi ponuđač ne položi prodajnu cijenu u predviđenom roku, sud će ova pravila primijeniti i na trećeg ponuđača. 

X. Ponuđačima čija ponuda nije prihvaćena, osim za tri najbolja ponuđača, osiguranje će se vratiti odmah nakon zaključenja javne prodaje. 

XI. Ovaj zaključak će biti objavljen na oglasnoj ploči suda. Stranke mogu o svom trošku objaviti ovaj zaključak u sredstvima javnog informiranja, odnosno da o zaključku obavijeste osobe koje se bave prodajom nepokretnosti. 

XII. Ovaj zaključak će biti dostavljen putem oglasne ploče suda i nadležnom organu porezne uprave. 

Davor Cilenšek
Pravna pouka: Protiv ovog zaključka nije dozvoljen pravni lijek.
